ITD หงอยไปมั่ง
ถ้าให้อาจารย์ประเมินสถานการณ์ของหุ้น ITD หรือ บริษัท อิตาเลียนไทย ดีเวล๊อปเมนต์ จำกัด (มหาชน)จากข่าวสารที่ปรากฎให้เห็นผ่านทางตลาดหุ้นนับตั้งแต่ครึ่งแรกของปี 59 ต้องยอมรับว่า หุ้นตัวนี้ไม่มีค่อยมีกิจกรรมเกี่ยวข้องกับตลาดหุ้นสักเท่าไหร่
17 ก.ย. 2559

สภาแมงเม่า : ดร.สมชาย
 
คุณประหยัด จากประชาชื่น กรุงเทพฯ ถามถึงสถานการณ์ของหุ้น ITD หรือบริษัท อิตาเลียนไทย ดีเวล๊อปเมนต์ จำกัด (มหาชน) ทำไมถึงดูหงอยๆ เนื่อยๆ ไม่หวือหวาเหมือนก่อนหน้านี้ ทั้งที่โบรกเกอร์ 2-3 แห่งยังแนะนำให้นักลงทุนเข้าเล่น อีกทั้งข่าวสารใหม่ๆ ที่เข้ามาช่วยเสริมสร้างความมั่นใจ ก็ผลุ๊บๆ โผล่ๆ เหมือนไม่เต็มใจจะออกข่าวให้นักลงทุนรายย่อยได้รับรู้ จึงอยากให้อาจารย์ช่วยประเมินสถานการณ์ที่เกิดขึ้นด้วย เพราะหุ้นตัวนี้กำลังกลายหุ้นที่นักลงทุนรายย่อยไม่ให้ความสนใจอีกต่อไปครับ
 
ถ้าให้อาจารย์ประเมินสถานการณ์ของหุ้น ITD หรือ บริษัท อิตาเลียนไทย ดีเวล๊อปเมนต์ จำกัด (มหาชน)จากข่าวสารที่ปรากฎให้เห็นผ่านทางตลาดหุ้นนับตั้งแต่ครึ่งแรกของปี 59 ต้องยอมรับว่า หุ้นตัวนี้ไม่มีค่อยมีกิจกรรมเกี่ยวข้องกับตลาดหุ้นสักเท่าไหร่
ยกเว้นเรื่องกิจกรรมทางการตลาดเกี่ยวกับข่าวนักลงทุนขาใหญ่ หุ้นตัวนี้ไม่เคยพลาดที่จะเป็นข่าว ส่งผลให้ข้อมูลที่ความเป็นจริง กับข้อมูลที่เป็นเรื่องเล่า ไปคนละทิศคนละทางซึ่งเป็นเรื่องที่นักลงทุนรายย่อยต้องหัดทำความเข้าใจตั้งแต่เนิ่นๆ เพื่อทำให้ตนเองอ่านจังหวะเข้าลงทุนได้อย่างแม่นย่ำ
ตรงนี้สามารถเห็นได้บทวิเคราะห์ที่พยามชี้นำว่า ITD ดีอย่างนั้น ดีอย่างนี้
สุดท้ายก็ยังไม่มีอะไรที่จับต้องได้สักอย่าง ซึ่งทำให้ภาพของหุ้น ITD เป็นเพียงหุ้นที่มากับกระแสความเชื่อล้วนๆ และจะถูกนักลงทุนรายย่อยต่อว่าเยอะมากในช่วงที่สภาพตลาดหุ้นย่ำแย่ เพราะหุ้นตัวนี้จะลงหนักกว่าปกติ ซึ่งเป็นผลมาจากปัจจัยพื้นฐานไม่รองรับนั่นเอง
ข้อมูลในส่วนนี้ดูได้จากงบการเงินด้านล่างที่แสดงให้เห็นว่า ผลการดำเนินงานในช่วง 2 ปีหลังเต็มไปด้วยความถดถอยอย่างเห็นได้ชัด และดูเหมือนในปี 59 ผลการดำเนินงานจะขาดทุนเป็นปีที่ 2 ติดต่อกัน ซึ่งกลายเป็นแรงวกดดันให้หุ้นหุ้นตัวนี้หายหน้าหายตาไปพักใหญ่ๆ
 
(หน่วย:ล้านบาท)
 
นั่นหมายความว่า กลุ่มผู้บริหารควรให้ความสำคัญในเรื่องธุรกิจมากกว่าเรื่องหุ้น ซึ่งเป็นคุณลักษณะที่ดีสำหรับผู้บริหารที่เอาจริงเอาจัง แต่โลกของการลงทุนในยุคใหม่จำเป็นต้องบริหาร “ธุรกิจ” กับ “หุ้น” ควบคู่กันไป เพื่อทำให้ทุกคนเข้าใจความสามารถที่ก้าวล้ำไปอีกขั้น
สุดท้ายนี้อยู่ที่ผู้บริหารจะมีวิธีแก้ไม่ให้หุ้นหงอยเหงาได้อย่างไร? คงขึ้นอยู่กับความสามารถในการทำกำไรล้วนๆ
ไม่ใช่อยู่ที่ตัวอาจารย์จะทำอย่างไรกับหุ้นตัวนี้!
…
 

กราฟประกอบข่าว Aspen, ราคาปิด ณ วันที่ 16 ก.ย.59